EkBass/fiwiki-20250220-pages-articles huggingface dataset:
Joseph Kyeong Kap-ryong

Joseph Kyeong Kap-ryong (; 11. maaliskuuta 1930 – 16. joulukuuta 2020) oli eteläkorealainen roomalaiskatolinen piispa. Hänet vihittiin papiksi Seoulin arkkihiippakuntaan 21. joulukuuta 1962 ja nimitettiin sen vihkipiispaksi sekä Buffadan titulaaripiispaksi 3. helmikuuta 1977. Piispaksi vihkiminen seurasi 25. maaliskuuta. Pääkonsekraattorina toimi Stephen Kim Sou-hwan, jota avustivat Paul Marie Kinam Ro ja Peter Hoang Min Syeng.Catholic-Hierarchy.org: Bishop Joseph Kyeong Kap-ryong Kyeong Kap-ryong sai 2. heinäkuuta 1984 nimityksen Daejeonin piispaksi, jona hän toimi, kunnes erosi tehtävistään 1. huhtikuuta 2005. == Lähteet == Luokka:Eteläkorealaiset papit Luokka:Katoliset piispat Luokka:Vuonna 1930 syntyneet Luokka:Vuonna 2020 kuolleet
Benjamin J. Almoneda

Benjamin J. Almoneda (11. huhtikuuta 1930 Naga – 6. tammikuuta 2023 Manila) oli filippiiniläinen roomalaiskatolinen piispa. Hänet vihittiin papiksi 22. maaliskuuta 1958 ja nimitettiin Daetin hiippakunnan vihkipiispaksi sekä Thimidan titulaaripiispaksi 19. joulukuuta 1989. Piispaksi vihkiminen seurasi 6. tammikuuta 1990. Pääkonsekraattorina toimi paavi Johannes Paavali II, jota avustivat Giovanni Battista Re ja Miroslav Stefan Marusyn.Catholic- Hierarchy.org: Bishop Benjamin J. Almoneda Almoneda sai 7. kesäkuuta 1991 nimityksen Daetin piispaksi, jona hän toimi, kunnes jäi eläkkeelle 4. huhtikuuta 2007. == Lähteet == Luokka:Filippiiniläiset papit Luokka:Katoliset piispat Luokka:Vuonna 1930 syntyneet Luokka:Vuonna 2023 kuolleet
Kossuth Lajos térin metroasema

Kossuth Lajos tér on Budapestin metron linjan 2 asema Pestin puolella Unkarin pääkaupungissa Budapestissa. Asema on maanalainen ja se on avattu vuonna 1972. Asema sijaitsee Kossuth Lajosin aukiolla Unkarin parlamenttitalon lähistöllä Tonavan rannan tuntumassa. == Lähteet == == Aiheesta muualla == Luokka:Budapestin metroasemat
Júnior Fernandes

Antenor Júnior Fernándes da Silva Vitoria (s. 10. huhtikuuta 1988 Tocopilla), yleensä vain Júnior Fernandes, on chileläinen jalkapalloilija, joka on viimeksi edustanut alkuvuonna 2021 turkkilaisseura İstanbul Başakşehiria. Hän on aiemmin pelannut kotimaansa lisäksi myös Saksassa, Kroatiassa ja Yhdistyneissä arabiemiraateissa. Hän on pelipaikaltaan hyökkääjä. Júnior Fernandes pelasi Bayer Leverkusenin joukkueessa Saksan Bundesliigassa kuusi ottelua kaudella 2012–2013. Kesällä 2013 hän siirtyi kroatialaiseen Dinamo Zagrebiin, aluksi lainalle. Turkissa hän on ennen Başakşehiria edustanut Alanyasporia. Júnior Fernandes pelasi Chilen maajoukkueessa ensimmäisen kerran joulukuussa 2011. Copa Américassa 2019 hän pelasi kolme ottelua, muun muassa tappiollisessa pronssiottelussa Argentiinaa vastaan. Kesäkuun 2021 loppuun mennessä hän on pelannut 19 maaottelua. == Lähteet == Luokka:Chileläiset jalkapalloilijat Luokka:Vuonna 1988 syntyneet Luokka:Elävät henkilöt
Astorian metroasema

Astoria on vuonna 1970 avattu Budapestin metron linjan 2 asema Pestin puolella Unkarin pääkaupungissa Budapestissa. Asema sijaitsee Astoriana tunnetun aukion alla kaupungin keskustassa. == Lähteet == Luokka:Budapestin metroasemat
Konstantin Vassiljev

Konstantin Vassiljev (s. 16. elokuuta 1984 Tallinna) on virolainen jalkapalloilija, joka on kotimaansa lisäksi pelannut Sloveniassa vuosina 2008–2011, Venäjällä vuosina 2011–2014 ja Puolassa vuosina 2014–2019. Hän on pelipaikaltaan hyökkäävä keskikenttäpelaaja. Vassiljev on pelannut Slovenian jalkapalloliigassa 124 ottelua, joissa hän on tehnyt 16 maalia, Venäjän Valioliigassa 63 ottelua, joissa hän on tehnyt neljä maalia, ja Puolan Ekstraklasassa 115 ottelua, joissa hän on tehnyt 26 maalia. Hän on voittanut Viron liigamestaruuden Levadian joukkueessa vuosina 2004, 2006 ja 2007 sekä Floran joukkueessa vuosina 2019, 2020, 2022 ja 2023. Hän on voittanut Viron cupin Levadian joukkueessa vuosina 2004, 2005 ja 2007 sekä Floran joukkueessa vuonna 2020. Vassiljev on pelannut Viron maajoukkueessa 156 maaottelua ja tehnyt niissä 26 maalia. Hän on toiminut maajoukkueen kapteenina vuodesta 2018. == Lähteet == == Aiheesta muualla == Luokka:Virolaiset jalkapalloilijat Luokka:Vuonna 1984 syntyneet Luokka:Elävät henkilöt
Ainārs Vaičulens

Ainārs Vaičulens (s. 21. tammikuuta 1983 Aizkrauklē) on latvialainen moukarinheittäjä. Hän on ollut mukana yleisurheilun MM-kisoissa vuonna 2009 ja EM-kisoissa vuonna 2010, mutta on jäänyt molemmilla kerroilla karsintaan. Vaičulensin ennätys on 3. toukokuuta 2009 Jablonecissä heitetty 74,76. == Lähteet == Luokka:Latvialaiset moukarinheittäjät Luokka:Vuonna 1983 syntyneet Luokka:Elävät henkilöt
Atis Vaisjūns

Atis Vaisjūns (s. 27. syyskuuta 1982 Riika) on latvialainen yleisurheilun moniottelija. Hän on ollut mukana kymmenottelussa yleisurheilun MM-kisoissa vuonna 2009 (34. tuloksella 7507) ja EM-kisoissa vuonna 2010 (19. tuloksella 7524). Vaisjūnsin ennätys kymmenottelussa, 7760 pistettä, on oteltu 19. heinäkuuta 2009 Rakveressa. == Lähteet == Luokka:Latvialaiset yleisurheilun moniottelijat Luokka:Vuonna 1982 syntyneet Luokka:Elävät henkilöt
Herbé Seijas

Herbé Seijas (4. maaliskuuta 1930 Montevideo – 3. toukokuuta 1983) oli uruguaylainen roomalaiskatolinen piispa. Hänet vihittiin papiksi 10. lokakuuta 1956 ja nimitettiin San José de Mayon hiippakunnan vihkipiispaksi sekä Tigisi in Mauretanian titulaaripiispaksi 2. heinäkuuta 1975. Piispaksi vihkiminen seurasi 17. elokuuta. Pääkonsekraattorina toimi Carlos Parteli Keller, jota avustivat Antonio Corso ja Andrés María Rubio Garcia.Catholic-Hierarchy.org: Bishop Herbé Seijas Seijas sai 15. lokakuuta 1975 nimityksen San José de Mayon piispaksi, jonka virkaan hänet asetettiin 21. joulukuuta. Hän kuoli 53-vuotiaana virassa. == Lähteet == Luokka:Uruguaylaiset piispat Luokka:Katoliset piispat Luokka:Vuonna 1930 syntyneet Luokka:Vuonna 1983 kuolleet
Victor Hugo Martínez Contreras

Victor Hugo Martínez Contreras (29. maaliskuuta 1930 San Felipe – 26. elokuuta 2020 Guatemala) oli guatemalalainen roomalaiskatolinen arkkipiispa. Hänet vihki papiksi Celestino Miguel Fernández Pérez 8. joulukuuta 1956, ja hänet nimitettiin Huehuetenangon hiippakunnan vihkipiispaksi sekä Naissuksen titulaaripiispaksi 30. marraskuuta 1970. Piispaksi konsekroinnin suoritti 10. tammikuuta 1971 Girolamo Prigione, jota avustivat Hugo Mark Gerbermann ja José Ramiro Pellecer Samayoa. 20\. syyskuuta 1975 Martínez Contreras sai nimityksen Huehuetenangon ja 4. huhtikuuta 1987 Quetzaltenangon piispaksi. 13. helmikuuta 1996 hänet nimitettiin hiippakunnan nimenvaihdoksen ja arkkihiippakunnaksi korottamisen jälkeen Los Altos Quetzaltenango-Totonicapánin arkkipiispaksi. Hän jäi eläkkeelle 19. huhtikuuta 2007. == Lähteet == Luokka:Guatemalalaiset papit Luokka:Katoliset arkkipiispat Luokka:Vuonna 1930 syntyneet Luokka:Vuonna 2020 kuolleet
Salitis

Salitis tai Salatis oli tutkijoiden mukaan ensimmäinen hyksofaarao ja muinaisen Egyptin 15. dynastian perustaja. Hänen arvioidaan perustaneen Ala- Egyptiin rinnakkaisen hyksojen dynastian ja alkaneen hallita vuonna 1648 eaa. tai vuonna 1674 eaa. Hänen hallitusajastaan on vain vähän tietoa. Manethon mukaan Salitis oli hyksojen dynastian perustaja ja valloitti Egyptin faarao Tutimaioksen aikana. Salitis hallitsi 19 vuotta, asui Memfiksessä ja rakennutti Avariksen linnoituskaupungin Niilin suiston koillisosaan. On oletettu, että Salitis valloitti koko Egyptin, mutta hänen todellinen valtansa ei todennäköisesti ulottunut Keski-Egyptin eteläpuolelle, kun taas muuta Egyptiä hallitsivat hänen vasallinsa. Salitisin sinetit kulkeutuivat todennäköisesti kaupan kautta etelämpänä sijaitsevaan Nubiaan. Hyksot olivat seemiläistä sukua ja heidän on arveltu hyökänneen Egyptiin Siinain niemimaalta ja asettuneen Niilin suistoalueelle. Jotkut tutkijat ovat sitä mieltä, että hyksot eivät olleet hyökkääjiä, vaan osa paikallisista seemiläisistä otti määräysvallan Ala-Egyptissä kun 13. dynastian valta heikkeni. == Lähteet == Luokka:Egyptin faaraot Luokka:Ennen ajanlaskun alkua syntyneet Luokka:Ennen ajanlaskun alkua kuolleet
Aparna Sen

Aparna Sen (o.s. Dasgupta; s. 25. lokakuuta 1945 Kalkutta) on intialainen elokuvaohjaaja, elokuvakäsikirjoittaja ja näyttelijä. Hän työskentelee pääasiassa bengalinkielisessä elokuvateollisuudessa ja on voittanut monia palkintoja, mukaan lukien yhdeksän National Film Awards -palkintoa. Hän on näyttelijä Konkona Sen Sharman äiti. == Valikoitu filmografia == * Teen Kanya (1961) * Opettaja (The Guru, 1969) * Päiviä ja öitä metsässä (Aranyer Din Ratri, 1970) * Keräilijät (Hullabaloo Over Georgie and Bonnie's Pictures, 1978) * 36 Chowringhee Lane (1981) * Parama (1985) * Unishe April (1994) * Yugant (1995) * Paromitar Ek Din (2000) * Mr. and Mrs. Iyer (2002) * 15 Park Avenue (2005) * Antaheen (2009) * Iti Mrinalini (2011) * Chotushkone (2014) == Lähteet == == Aiheesta muualla == * * * Luokka:Intialaiset näyttelijät Luokka:Intialaiset elokuvaohjaajat Luokka:Intialaiset elokuvakäsikirjoittajat Luokka:Vuonna 1945 syntyneet Luokka:Elävät henkilöt
Kerttu Horila

Kerttu Horila (o.s. Salmijärvi, s. 1946 Iisalmi) on suomalainen keraamikko ja kuvataiteilija. Horila on valmistunut Taideteollisen oppilaitoksen keramiikkataiteen osastolta vuonna 1972. Vanhassa Raumassa asuva ja työskentelevä Horila on tunnettu erityisesti luonnollisen kokoisista ihmishahmoistaan, joita on esillä julkisilla paikoilla. Niistä tunnetuimpia ovat Rauman Kanalissa olevat kolme kylpevää naishahmoa sekä Porin Eetunaukiolle sijoitettu Maire. Horila on pitänyt useita näyttelyitä 1970-luvun alusta lähtien sekä Suomessa että ulkomailla. Vuonna 2013 hänellä oli mittava retrospektiivinen näyttely Rauman taidemuseossa. Hänen teoksiaan on ollut esillä muun muassa Norjassa, Saksassa ja Skotlannissa. Horilalle myönnettiin valtion taiteilijaeläke vuonna 2007. == Palkinnot == * Rauman kaupungin kulttuuripalkinto, 2009 * Suomen Kulttuurirahaston Satakunnan rahaston palkinto, 2014 * Satakunnan taidetoimikunnan elämäntyön palkinto, 2018 == Teoksia == * Citius, Altius, Fortius, Kerttulan urheilukeskus, Raisio * Kolme sulotarta, Rauman Kanali * Maire, Eetunaukio, Pori * On riemu kun saan tulla sun Herra temppeliis, Rauman Pyhän Ristin kirkko * Rauma Flikk, Rauman taidemuseon edustaHänen nimensä on Rauma Flikk; Länsi-Suomi 19.7.2014 == Kuvia julkisista teoksista == Tiedosto:Maire.JPG|thumb|Maire, Rauma. Tiedosto:Kerttu Horila Maire.jpg|Maire, Pori. Tiedosto:Kerttu Horila Keramiikkareliefi 1981 1.jpg|Keramiikkareliefi, 1981, Pori. Tiedosto:Citius Altius Fortius veistos Raisiossa.jpg|Citius Altius Fortius, 1988, Raisio. Tiedosto:Kerttu Horila Elaman merkki 1991.JPG|Elämän merkki, 1991, Rauma. Tiedosto:Kerttu Horila Timantteja tahdenlentoja perinteita 1993.JPG|Timantteja, tähdenlentoja, perinteitä, 1993, Rauma. Tiedosto:Kerttu Horila Kome Sulotarta 1999.jpg|Kolme sulotarta, 1999, Rauma. Tiedosto:Kerttu Horila ABC 1999.jpg|ABC, 1999, Rauma. Tiedosto:Kerttu Horila Olipa kerran 2003 osa.jpg|Olipa kerran, osa, 2003, Oulu. Tiedosto:Kerttu Horila Rauma Plikk 2014.jpg|Rauma Flikk, 2014, Rauma. == Lähteet == *Kerttu Horilan kotisivut === Viitteet === == Aiheesta muualla == * Kerttu Horilan teokset; Rauman julkiset teokset * Luokka:Suomalaiset keramiikkataiteilijat Luokka:Vuonna 1946 syntyneet Luokka:Elävät henkilöt
Kuorimaveitsi

Kuorimaveitsi on kova- ja ohutkuoristen juuresten, vihannesten ja hedelmien kuorimiseen tarkoitettu veitsi. Sillä voidaan kuoria esimerkiksi perunoita tai omenia. Kuorimaveitset ovat tavallisesti joko kiinteä- tai liikkuvateräisiä. Kuorimaveisten kärki on usein teroitettu, jotta esimerkiksi perunan silmujen poistaminen onnistuu helposti. Keski-Euroopassa yleinen kuorimaveitsi on niin sanottu Y-mallinen veitsi, jota käytetään erityisesti suurikokoisten ja pitkänomaisten kasvisten kuorimisessa. Lisäksi kuorimaveitsistä on kehitetty sähkökäyttöisiä malleja. == Lähteet == == Aiheesta muualla == Luokka:Keittiövälineet Luokka:Teräaseet
Philcoxia minensis

Philcoxia minensis on brasilialainen ratamokasvi. Sen maanalaisissa osissa on pieniä tahmeita lehtiä, joilla kasvi hankkii ravintoa. Nuppineulan pään kokoiset lehdet houkuttelevat mullassa eläviä sukkulamatoja. Kun mato eksyy lehdelle, se juuttuu siihen kiinni ja lehden rauhaset alkavat erittää entsyymipitoista limaa. Lima peittää madon, ja entsyymit hajottavat sen ravinteiksi, jotka kasvi ottaa talteen. Jo ennestään tunnetaan satoja lihansyöjäkasveja, mutta Philcoxia minensis on ensimmäinen, jonka tiedetään pyydystävän saaliinsa maan alla. == Ulkonäkö ja koko == Philcoxia minensis kasvaa noin 25 senttimetriseksi, ja sen kukat ovat sinivalkoisia. == Elinympäristö == Brasilian vähäravinteiset alueet. == Lähteet == Luokka:Ratamokasvit Luokka:Lihansyöjäkasvit
Knut Sonck

Knut Emil Sonck (24. joulukuuta 1822 Karijoki – 25. maaliskuuta 1915 Finström) toimi Finströmin kirkkoherrana. Hänen vanhempansa olivat Karijoen saarnaaja Johan Sonck (1780–1842) ja Katarina Elisabet Kölling (1763–1857). Knut Sonck oli pappina Jomalassa, Perhossa, Kauhajoella, Lapväärtissä ja Teuvalla. Hänet nimettiin Bergön kappalaiseksi 1863, Kälviän kappalaiseksi 1867 ja Ahvenanmaan Finströmin kirkkoherraksi 1876. Sonck siirtyi tähän virkaan 1878 ja sai rovastin arvon 1882. Knut Sonck avioitui vuonna 1854 Anna Rebekka Nordströmin (1827–1907) kanssa. Arkkitehti, professori Lars Sonck on heidän poikansa. Tyttäristä kolme avioitui pappissukuihin: Idan (s. 17.10.1856) puoliso oli Lemlandin kirkkoherra Gustav Lindberg, Ainan (s. 19.12.1861) Saltvikin kirkkoherra Olof Sjöberg ja Alman (s. 15.10.1863) Finströmin kirkkoherra Viktor Lindell. == Aiheesta muualla == * Sydaby.eget.net * * Niemelä, Kalervo: Karijoen seurakunta 1812–2012. 2012 * Ahla, Lempi: Soupas, Ratsutila ja suku. 1935 Luokka:Suomen evankelis-luterilaisen kirkon papit Luokka:Vuonna 1822 syntyneet Luokka:Vuonna 1915 kuolleet
Käsipallo kesäolympialaisissa 2012 – miesten turnaus

Miesten käsipalloturnaus kesäolympialaisissa 2012 alkoi 28. heinäkuuta ja finaali pelattiin 12. elokuuta 2012. Turnaus pelattiin kahdessa kuuden joukkueen lohkossa. Lohkojen neljä parasta selviytyivät pudotuspelikierrokselle. Olympiakultaa voitti Ranska, se voitti loppuottelussa Ruotsin niukasti maalein 22-21. == Alkusarja == === Lohko A === Ottelujen alkamisajat paikallisia aikoja (UTC+1) === Lohko B === Ottelujen alkamisajat paikallisia aikoja (UTC+1) == Pudotuspelit == {{Turnauspuu8 |8. 8. ||33||34 |8. 8. ||22||24 |8. 8. ||23||22 |8. 8. ||25||23 |10. 8. ||26||27 |10. 8. ||25||22 |12. 8. ||21||22 |12. 8. ||26||33 }} Ottelujen alkamisajat paikallisia aikoja (UTC+1) === Puolivälierät === === Välierät === === Pronssiottelu === === Loppuottelu === == Loppusijoitukset == Sija Joukkue 4\. 5\. 6\. 7\. 8\. 9\. 10\. 11\. 12\. == Lähteet == Luokka:Käsipallo kesäolympialaisissa 2012
Marvin Hamlisch

Marvin Hamlisch (2. kesäkuuta 1944 New York – 6. elokuuta 2012 Los Angeles, Yhdysvallat) oli yhdysvaltalainen elokuva- ja musikaalisäveltäjä. Hamlisch opiskeli newyorkilaisessa Juilliard School of Musicissa. Ensimmäisen hittinsä hän sai 16-vuotiaana kappaleellaan ”Sunshine, Lollipops and Rainbows”. Samoihin aikoihin hän teki kappaleita muun muassa opiskelutoverilleen Liza Minnellille. Hamlisch nousi kuuluisuuteen vuonna 1974, kun hänelle myönnettiin samana iltana kolme Oscar-palkintoa musiikista elokuviin Puhallus ja Parhaat vuotemme. Kolmen Oscar-palkinnon lisäksi Hamlisch voitti urallaan neljä Emmy- palkintoa, kolme Grammya, yhden Golden Globen, yhden Tonyn ja yhden Pulitzer- palkinnon. Hamlisch piti työtään elokuvamusiikin parissa tärkeimpänään joskin vähiten arvostettuna. Hän teki musiikkia myös televisioon ja Broadwaylle. Hänen tunnetuimpia teoksiaan ovat A Chorus Line vuodelta 1975, kappale ”The Way We Were” ja Scott Joplinin musiikin sovitus elokuvaan Puhallus. Hamlisch toimi Barbra Streisandin kapellimestarina kiertueilla vuonna 1993–1994 ja 2001. == Lähteet == Luokka:Elokuvasäveltäjät Luokka:Vuonna 1944 syntyneet Luokka:Vuonna 2012 kuolleet
Womex

Womex on kansainvälinen kansanmusiikkitapahtuma, joka pidetään vuosittain lokakuussa vaihdellen eri paikoissa. Tilaisuudessa jaetaan kansanmusiikkipalkintoja, muun muassa Artist AwardVärttinä saa arvostetun Womex-palkinnon, Helsingin Sanomat 9.8.2012 S. C 3 ==Lähteet== ==Aiheesta muualla== * Womexin verkkosivusto Luokka:Kansanmusiikki Luokka:Musiikkitapahtumat Luokka:Musiikkipalkinnot
Parinaarihappo

Parinaarihappo (eng. Parinaric acid) (joko alpha tai beeta) on konjugoitunut monityydyttymätön rasvahappo, jossa on neljä konjugoitunutta kaksoissidosta ja 18 hiiliatomia. Yhdisteen löysivät vuonna 1933 Tsujimoto ja KoyanagiTsujimoto M, Koyanagi H. (1933). New unsaturated acid in the kernel oil of “akarittom”, “Parinarium laurinum”. I. Kogyo Kagaku Zasshi 36 (Suppl): 110–113.. Yhdistettä on löydetty mm Parinarium laurinum -puun siemenistä, mummonpalsamin (Impatiens balsamina) siemenistä ja korallihaarakkaasta (Clavulina cristata)Endo S, Zhiping G, Takagi T. (1991). Lipid components of seven species of Basidiomycotina and three species of Ascomycotina. Journal of the Japan Oil Chemists' Society 40(7): 574-577. sekä Sebastiana brasiliensis -tyräkkikasvin siemenistäSpitzer V, Tomberg W, Zucolotto M. (1996). Identification of alpha- parinaric acid in the seed oil of Sebastiana brasiliensis Sprengel (Euphorbiaceae). Journal of the American Oil Chemists' Society 73(5): 569-573.. Yhdistettä voidaan myös syntetisoida kemiallisesti alfalinoleenihaposta. Parinaarihappoa käytetään lipidi–lipidi-vuorovaikutuksen molekyylitutkimuksessa ja veriseerumin ja veriplasman rasvahappojen konsentraation määrityksessäBerde CB, Kerner JA, Johnson JD. (1980). Use of the conjugated polyene fatty-acid parinaric-acid in assaying fatty-acids in serum or plasma. Clinical Chemistry 26(8): 1173-1177. sekä ruoan proteiinien ja oluen hydrofobisuuden ja vaahtoamisen tutkimuksessaTownsend A-A, Nakai S. (1983). Relationships between hydrophobicity and foaming characteristics of food proteins. Journal of Food Science 48(2): 588-594.Zhu H, Damodaran S. (1994). Heat-induced conformational changes in whey protein isolate and its relation to foaming properties. Journal of Agricultural and Food Chemistry 42(4): 846-855.. Parinaarihapon on myös havaittu tuhoavan leukemiasoluja. Alfa-parinaarihapon CAS-numero on 593-38-4 ja beeta-parinaarihapon CAS-numero on 18841-21-9. == Lähteet == == Aiheesta muualla == *PubChem: Alpha-parinaric acid *CaymanChem: cis-Parinaric Acid eli α-Parinaric Acid *PubChem: Beta- parinaric acid Luokka:Rasvahapot
Jiffel Music Group

Jiffel Music Group (JMG) on vuonna 2001Aluksi nimellä "Jiffel Production", YTJ.fi alkunsa saanut musiikkiyhtiörypäs, joka tuottaa monipuolisesti musiikkia ja musiikkialan palveluita. Yhtiö aloitti toimintansa nimellä JIffel Production keskittyen tuottamaan lähinnä gospelmusiikkia. Nykyisin yhtiöryhmä pitää sisällään myös yritykset Jiffel Music Oy ja Jiffel Entertainment Oy. Yhtiön liiketoiminnan perustan muodostavat kolme levymerkkiä (Jiffel Records, Noste Records ja Hehku RecordsJiffel Entertainment Oy / aputoiminimet, YTJ.fi) sekä musiikkikustantamo Jiffel Publishing ja musiikki- ja mediatuotantoyhtiö JIffel Music, joka käyttää toiminnassaan myös nimeä Jiffel Studios. Lisäksi Jiffel tarjoaa nykyään myös musiikkialan koulutuspalveluja ja on perustanut oman musiikkiyhteisön nimeltään Family In Music. Yhtiöiden perustaja Jukka Hynynen toimi vuosina 2010-2012 myös EMI Music Finland Oy:n kotimaisen tuotannon päällikkönä.Helmikuussa 2011 Jiffelin levymerkkien jakelu siirtyi Sonylta EMI:lle ja kesäkuussa 2012 levymerkkien jakelu siirtyi edelleen UniversalilleUniversal Music lisää yhteistyökuvioilla kotimaisen musiikin tuotantoa, v2.fi 26.06.2012, joka osti EMI:n marraskuussa 2011. Yhtiön toimitilat ovat Leppävaarassa Espoossa. == Jiffel Records == Jiffel Records -levymerkki julkaisee musiikkia, joka edustaa laaja-alaisesti populaarimusiikin kenttää. Artistit * Elias Kaskinen & Päivän Sankarit * Lovex * Sami Saari * Superscar * Veljenpojat * Frail * Daikini * Pappi * Nost3 & Protro * Justimus Albumit * Justimus - Wunderboy (2014) * Nost3 & Protro - Vakava Show (2013) * Pappi - Syvyys (2013) * Sami Saari - Vapaa (2009) * Kraka - Kaunotar ja pelkuri (2009) * Daikini - Salaisuus (2008) * Lost Madison - Lost Madison (2008) * Frail - Pieces of Silence (2006) * Kraka - Fragile (2005) * Daikini - LP (2004) == Noste Records == Noste Records -levymerkki julkaisee musiikkityylillisesti monipuolisesti hengellistä musiikkia. === Artistit === * Exit * Tera === Albumit === * Exit - 3.0 (2017) * Exit - Kauneutta ja kipua (2015) * Exit - Päiväntasaaja (2012) * Exit - 2000–2010 (2011) * Exit - 1989–1999 (2011) * Tera - Minulle ei ole paikkaa (2010) * Exit - Armo tuli kylään (2010) * Exit - Tienviittoja (2008) * DadsHello - Sateeni (2008) * Tera - Uusi veri (2007) * Exit - Sateen kohinaa (2007) == Hehku Records == Hehku Records -levymerkki julkaisee lastenmusiikkia. Artistit * Piittipoksaajat == Jiffel Publishing == Jiffel PublishingJiffel Music Oy, YTJ.fi on musiikkikustantamo, joka toimii osana Jiffel Music Groupia. == Jiffel Music ja Jiffel Studios == Jiffel Music on musiikki- ja mediatuotantoyhtiö, joka käyttää toiminnassaan myös nimeä JIffel Studios. Jiffel Studios -studiotilat sijaitsevat Espoossa. Jiffel Studios:ssa ovat tehneet levytyksiä mm. Sunrise Avenue, Poets of the Fall, Samuli Edelmann, Lovex ja IIRIS sekä vuoden 2012 The Voice of Finland -ohjelman levynteko- produktio. ==Lähteet== == Aiheesta muualla == *Jiffel Music Group kotisivut *Jiffel Studios kotisivut * *. Luokka:Suomalaiset levy-yhtiöt
Jättigunnera

Jättigunnera (Gunnera manicata) on laji gunneroiden suvussa. Se on Etelä- Amerikassa kasvava monivuotinen ruoho, jolla on jättikokoiset raparperinkaltaiset lehdet. Lajia viljellään koristekasvina. Britteinsaarilla jättigunnera on voimakas puutarhakarkulainen. == Lähteet == * B. Jonsell & T. Karlsson (toim.) 2010: Flora Nordica 6. Tukholma. === Viitteet === == Aiheesta muualla == * Laji.fi: Jättigunnera (Gunnera manicata) * iNaturalist: Jättigunnera (Gunnera manicata) * UniProt: Taxonomy – Gunnera manicata * United States Department of Agriculture (USDA): Gunnera manicata * Centre for Agriculture and Biosciences International (CABI): Gunnera manicata Luokka:Gunnerakasvit
Rönsygunnera

Rönsygunnera (Gunnera magellanica) on laji gunneroiden suvussa. Se on monivuotinen kaksikotinen ruoho, joka kasvattaa mattomaisia kasvustoja rönsyistä. Runsaslukuiset huomaamattomat kukat sijaitsevat tähkänkaltaisissa kukinnoissa, hede- ja emikukat ovat teriöttömiä. Rönsygunneraa kasvaa Etelä- Amerikassa Andien vuoristossa Kolumbiasta Patagoniaan. == Lähteet == * B. Jonsell & T. Karlsson (eds.) 2010: Flora Nordica 6. Stockholm. == Aiheesta muualla == * ChileFlora: Gunnera magellanica Luokka:Gunnerakasvit
Blaha Lujza térin metroasema

Blaha Lujza tér on Budapestin metron linjan 2 asema Pestin puolella Unkarin pääkaupungissa Budapestissa. Asema on maanalainen ja se on avattu vuonna 1970. == Lähteet == Luokka:Budapestin metroasemat
Puskás Ferenc Stadionin metroasema

Puskás Ferenc Stadion on Budapestin metron linjan 2 asema Pestin puolella Unkarin pääkaupungissa Budapestissa. Puskás Ferenc Stadionin asema on maanalainen ja se on avattu vuonna 1970 nimellä Népstadion. Vuosien 2004 ja 2011 välillä asema tunnettiin nimellä Stadionok. Asema tarjoaa kulkuyhteyden Puskás Ferenc Stadionille ja Papp László Budapest Sportarénalle. == Lähteet == Luokka:Budapestin metroasemat
Calling (Lose My Mind)

"Calling (Lose My Mind)" on ruotsalaisten house-musiikin tuottajien Sebastian Ingrosson ja Alesson kappale. Kappaleessa on mukana myös yhdysvaltalainen laulaja-lauluntekijä Ryan Tedder. Kappale julkaistiin Ruotsissa 13. maaliskuuta 2012 ja Isossa-Britanniassa 27. toukokuuta 2012. Versio ilman laulua julkaistiin 31. elokuuta 2011 nimellä Calling. == Lähteet == Luokka:Vuoden 2012 kappaleet Luokka:Alesson kappaleet Luokka:Ruotsalaiset musiikkikappaleet Luokka:Elektronisen musiikin kappaleet
Kyrönsalmi

Kyrönsalmi on Savonlinnan keskustan läpi virtaava vesiväylä Haapavedestä Pihlajaveteen. Salmessa sijaitsee Olavinlinnan kalliosaari, jonne pääsee Tallisaaresta käännettävää ponttonisiltaa pitkin. Salmen ylittää kaksi valtatie 14:n maantiesiltaa ja yksi rautatiesilta. Saimaan syväväylä kulki Kyrönsalmesta vuoden 2019 syksyyn asti. Voimakkaiden virtausten vuoksi navigointi kapeassa väylässä oli vaarallista ja johti useisiin onnettomuuksiin. Uuden Laitaatsalmen syväväylän ja siltojen valmistuttua rahtiliikenne siirtyi pois Kyrönsalmesta. Nykyisin Kyrönsalmen laivaväylä palvelee vene- ja risteilyliikennettä. Kyrönsalmessa vesi on tyypiltään keskihumuksista, vesi on kirkasta ja väriltään hieman rusehtavaa. Kyrönsalmen virtaama on suurimmillaan 674 m3/s ja keskimäärin 349 m3/s. Keskisyvyys Kyrönsalmessa on 13 metriä ja suurin syvyys 21 metriä. Virtausnopeus silta- aukossa on keskimäärin 10 cm/s. == Katso myös == *Kyrönsalmen sillat ==Lähteet== Luokka:Vesiväylät Luokka:Suomen salmet Luokka:Haukivesi Luokka:Pihlajavesi (Saimaa) Luokka:Savonlinnan luonto Luokka:Savonlinnan liikenne
Huippuarvoilmaisin

Huippuarvoilmaisin (englanniksi peak detector) on analogisen elektroniikan kytkentä, joka ilmaisee signaalin korkeimman jännitteen. Huippuarvoilmaisimen lähtöjännite on suurin tulossa esiintynyt jännite. Vastaava toiminto voidaan toteuttaa myös digitaalisesti: näytteistetään signaali ja etsitään suurin arvo näytteistä. Huippuarvoilmaisimia käytetään usein mittalaitteiden kuten melumittareiden yhteydessä, jotta voidaan näyttää suurin mittauksen aikana esiintynyt arvo. Luokka:Elektroniikka en:Precision rectifier#Peak detector
Laitaatsalmi

Laitaatsalmi on lännestä lukien ensimmäinen Savonlinnan kaupungin kolmesta salmesta.Facta 2001 WSOY 1984 9. osa, palsta 563 Laitaatsalmesta alkaa Talvisalo, joka päättyy Savonlinnan keskustassa sijaitsevaan Haapasalmeen. Laitaatsalmen rannalla on Laitaatsillan telakka sekä Laitaatsillan taistelun muistomerkki. Salmen yli kulkee valtatien 14 sillat Parikkalasta Savonlinnan kautta Juvalle. Laitaatsalmen ruoppaaminen syväväyläksi aloitettiin syksyllä 2016. Savonlinnan ohittava syväväylä siirrettiin Kyrönsalmesta helpommin navigoitavaan Laitaatsalmeen. Samalla valtatie 14 levennettiin Laitaatsalmen kohdalta nelikaistaiseksi ja rakennettiin salmen yli puolen kilometrin mittaiset ja 24,5 metriä korkeat maantiesillat. Vanha rautatiesilta poistettiin käytöstä ja rata katkaistiin. Tulevaisuudessa paikalle on suunniteltu kääntösiltaa. == Lähteet == Luokka:Vesiväylät Luokka:Suomen salmet Luokka:Haukivesi Luokka:Pihlajavesi (Saimaa) Luokka:Savonlinnan luonto Luokka:Savonlinnan liikenne
Haapavesi (Saimaa)

Haapavesi on noin yksitoista kilometriä pitkä järvi Savonlinnan pohjoispuolella, 75,8:n metrin korkeudella merenpinnasta. Haapavesi on eteläisin osa Haukivettä. Haapavesi saa vetensä pääasiassa Matarinsalmen läpi Haukivedestä ja virtaa Savonlinnassa Laitaatsalmen, Haapasalmen ja Kyrönsalmen läpi Pihlajaveteen. Rannat ovat paljolti kallioisia, ja Savonlinnan kaupunki muodostaa suuren osan järven etelärannasta. Haapaveden erottaa Pienestä Haukivedestä Tolvanniemi, jossa sijaitsee Joel Lehtosen Putkinotko-kirjassa esiintyvän Putkinotkon tilan esikuva Inhanmaan tila. == Lähteet == Luokka:Haukivesi Luokka:Savonlinnan järvet
The Replacement Percussionists

The Replacement Percussionists on japanilaisen hip hop -yhtyeen m-flon ensimmäinen remix-albumi. Se sisältää uudelleenmiksauksia yhtyeen ensimmäiseltä albumilta Planet Shining, joka ilmestyi puoli vuotta aiemmin. Albumi julkaistiin 29. elokuuta 2000. Albumia kuljettaa eteenpäin tarina, jossa ”Global Astroliner” -avaruusalus joutuu kaapatuksi. Sen välisoitoilla esiintyvät muiden muassa Gorō Naya ja Mako Hattori. == Kappaleet == # Ayaushi! Global Astroliner () # Quantum Leap [DJ Watarai Remix] # Daikonran! Jōkyaku no unmei wa ika ni! [Jeep Mix] () # Planet Shining [Toshihiko Mori Garage Mix] # Saywhatchugotta [Rae & Christian Remix] # Been So Long [Zed Bias Remix] # Akasareta 12 no inbō Part 1 () # Chronopsychology [United Future Organization Mix] # L.O.T. (Love or Truth) [Mighty Bop ”Hip Hop” Remix] # Akasareta 12 no inbō Part 2 () # Ten Below Blazing [Giant Swing Mix by T. Kura] # Deep Within [Audiomusica Nº12 Edit by Sunaga t' Experience] # Mirrorball Satellite 2012 [SRATM Mix by Towa Tei] # Kinpaku no 38 jikan jōkyaku kiki-ippatsu () # Hands [Readymade JBL Mix 2000 by Yasuharu Konishi] # Come Back to Me [Ramsey & Fen Remix] # Viva! Kinaishoku ~Sayōnara Global Astroliner~ () # L.O.T. (Love or Truth) [Agape Mix by Taku] Lähde: == Lähteet == Luokka:Vuoden 2000 remix- albumit Luokka:m-flon albumit
Al Foster

Al Foster (s. 18. tammikuuta 1944 Richmond, Virginia) on yhdysvaltalainen jazzrumpali. Hän varttui New Yorkissa ja opiskeli rumpujen soittoa itsenäisesti. Hän soitti teini-ikäisenä Blue Mitchellin albumilla The Thing to Do nimellä Aloysius Foster. Myöhemmin hän esiintyi ja levytti pitkään Miles Davisin kanssa.AllMusic: Al Foster Davisin kanssa 1980-luvulle saakka tehdyn yhteistyön jälkeen Foster on työskennellyt Cannonball Adderleyn, Sonny Rollinsin, Charlie Hadenin, Thelonious Monkin, Freddie Hubbardin, Dave Liebmanin, Herbie Hancockin ja Joe Hendersonin kanssa. Hän on myös johtanut omia kokoonpanoja. ==Diskografiaa== ===Orkesterinjohtaja=== *Mixed Roots (1978) *Brandyn (1996, Laika Records) Chris Potter, Dave Kikoski, Doug Weiss *Oh! (ScoLoHoFo album) (2003) Joe Lovano, John Scofield, Dave Holland *Love, Peace and Jazz! Live at the Village Vanguard (2008, JazzEyes) Eli Degibri, Kevin Hays, Doug Weiss *The Paris Concert (DVD - 2008, Inakustic Gmbh) Eddie Henderson , Eli Degibri, Aaron Goldberg, George Colligan, Doug Weiss ===Sessiomuusikkona=== Miles Davis *On the Corner (1972) *In Concert: Live at Philharmonic Hall (1973) *Big Fun (1974) *Get Up with It (1974) *Dark Magus (1974) *Agharta (1975) *Pangaea (1976) *The Man with the Horn (1981) *We Want Miles (1981) *Star People (1983) *Decoy (1984) *You're Under Arrest (1985) *Amandla (1989) Jimmy Heath *New Picture (Landmark, 1985) Illinois Jacquet *The Soul Explosion (Prestige, 1969) Yusef Lateef *The Doctor is In... and Out (Atlantic, 1976) Blue Mitchell *The Thing to Do (Blue Note, 1964) *Down with It! (Blue Note, 1965) Sonny Rollins *Don't Ask (1979) *Love at First Sight (1980) *Here's to the People (1991) *Sonny Rollins + 3 (1995) McCoy Tyner *Horizon (1979) *Quartets 4 X 4 (1980) *It's About Time (Jackie McLean), (1985) *New York Reunion (1991) *McCoy Tyner Plays John Coltrane (1997) *McCoy Tyner with Stanley Clarke and Al Foster (1998) Vierailijana *Silver 'n Brass (Horace Silver, 1975) *Dune (Sam Morrison, 1976) *Witches, Goblins, Etc. (Sadik Hakim, 1978) *Everything Must Change (Johnny Lytle, 1978) *In, Out And Around (Mike Nock, 1978) *Elegie For Bill Evans (Richie Beirach, 1981) *The State of the Tenor, Vols. 1 & 2 (Joe Henderson, 1985) *So Near, So Far (Musings for Miles) (Joe Henderson, 1992) *Pure (Chris Potter Concord Records 1994) *Time Well Spent (Andy LaVerne ja George Mraz, 1994) *I Remember Miles (Shirley Horn, 1998) *The Montreal Tapes: Tribute to Joe Henderson (Verve, 1989 released 2004) (Charlie Haden ja Joe Henderson) *Israeli Song (Eli Degibri, 2010) == Lähteet == Luokka:Yhdysvaltalaiset jazzrumpalit Luokka:Vuonna 1944 syntyneet Luokka:Elävät henkilöt
Johannes Andreas Grib Fibiger

Johannes Andreas Grib Fibiger (23. huhtikuuta 1867 Silkeborg, Tanska – 30. tammikuuta 1928 Kööpenhamina, Tanska) oli tanskalainen lääketieteen tutkija. Hänet palkittiin vuonna 1926 Nobelin fysiologian tai lääketieteen palkinnolla Spiroptera carcinoma -sukkulamadon löytämisestä. Fibiger uskoi eliön aiheuttavan syöpää. Myöhemmin tämän havaittiin kuitenkin olleen virhepäätelmä, sillä mato vain aiheuttaa kudosvaurioita. == Lähteet == Luokka:Tanskalaiset lääkärit Luokka:Vuonna 1867 syntyneet Luokka:Vuonna 1928 kuolleet Luokka:Nobelin fysiologian tai lääketieteen palkinnon saajat
DJI

DJI voi tarkoittaa seuraavia asioita: *Djibouti, valtio Itä-Afrikassa *Dow Jones Industrial Average, pörssi-indeksi *DJI, kiinalainen pienoisilma-aluksia valmistava yritys
Peggy Ann Garner

Peggy Ann Garner (3. helmikuuta 1932 Canton, Ohio – 16. lokakuuta 1984 Woodland Hills, Kalifornia) oli yhdysvaltalainen näyttelijä. Hän muutti äitinsä kanssa Hollywoodiin vuonna 1938, jossa hän teki elokuvadebyyttinsä Ann Sheridanin roolissa Little Miss Thoroughbredissä. Muita elokuvia, joissa hän esiintyi lapsena, olivat Blondie Brings Up Baby (Melinda Mason, 1939), Sydämen voitto (Ellen, 1939), Yhdennellätoista hetkellä (Sheila, 1942) ja Kotiopettajattaren romaani (Jane Eyre lapsena, 1944). Francie Nolanin rooli elokuvassa Brooklynissä kasvoi puu (1945) takasi hänen paikkansa historiassa, ja hän sai siitä Oscar-kunniapalkinnon vuonna 1946. Oscar jäi hänen ainoakseen.Reel Classics: Peggy Ann Garner 1940-luvun lopussa Garnerin uraa haittasivat vaikeudet löytää sopivia rooleja. Hän kuitenkin esiintyi merkittävästi elokuvissa Daisy Kenyon (1947) ja Oinaksen merkeissä (1948). Garner meni vuonna 1951 naimisiin Richard Hayesin kanssa, mutta avioliitto päättyi eroon vuonna 1953. Vuonna 1956 Garner meni uusiin naimisiin näyttelijäkollegansa Albert Salmen kanssa, ja parille syntyi tytär Catherine. Myös tämä avioliitto päättyi kuitenkin eroon vuonna 1963. Vuoden 1949 jälkeen Garner esiintyi ainoastaan muutamassa elokuvassa, joista viimeinen oli Mitkä häät! (1978). Näyttelijä esiintyi myös Broadwaylla, jossa hän debytoi vuonna 1950. Hän esiintyi myös useiden televisiosarjojen jaksoissa. Hän työskenteli 1960-luvulla kiinteistönvälittäjänä ja 1970-luvulla myyntimanagerina autokaupassa. Hän kuoli haimasyöpään. Garnerilla on tähti Hollywood Walk of Famella.Los Angeles Times: Hollywood Star Walk: Peggy Ann Garner == Lähteet == == Aiheesta muualla == * Luokka:Yhdysvaltalaiset näyttelijät Luokka:Vuonna 1932 syntyneet Luokka:Vuonna 1984 kuolleet Luokka:Oscar-palkinnon saajat Luokka:Hollywood Walk of Fame
Prednisoloni

Prednisoloni (dehydrohydrokortisoni) on kortikosteroidi, jota käytetään monien allergisten tilojen sekä myös nivelreuman, sarkoidoosin ja edelleen eräiden syöpä- ja munuaistautien hoitoon. Prednisoloni on synteettinen glukokortikoidi ja hydrokortisonin johdannainen. Aine on ollut jo kymmeniä vuosia käytössä. Se on halogenoimaton synteettinen steroidi kuten kemiallisesti läheiset sukulaislääkkeensä prednisoni ja metyyliprednisoloni. Kemiallisesti aineen nimi IUPAC:n mukaan on (11β)-11,17,21-trihydroksipregna-1,4-dieeni-3,20-dioni. Prednisolonilla on sekä glukokortikoidi- että mineralokortikoidivaikutus. Se poistuu elimistöstä virtsan kautta. Suomessa prednisolonia myydään valmistenimillä Di-Adreson-F Aquosum, Prednisolon, Scheriproct Neo, Scheriproct Neo Kombi, RED FORTE, Provistopto ja Ultracortenol. Yleensä prednisolonia annostellaan laskevin annoksin allergisissa tiloissa, varsinkin ampiaisenpiston tai kyynpureman yhteydessä. Se ei ole suun kautta annettuna nopeampi vaikutukseltaan kuin niin sanotuissa kyypakkauksissa oleva hydrokortisoni, mutta sen vaikutus on voimakkaampi – toisaalta heikompi kuin eräillä aivopaineeseen ym. kriittisiin aiheisiin tarkoitetuilla fluoratuilla kortikosteroideilla kuten triamsinolonilla. Muissa indikaatioissa se on pysyvä lääkitys, jolloin annostus pyritään pitämään niin alhaisena kuin mahdollista, jottei oman lisämunuaisen kuorikerros lamaantuisi.Duodecim-terveyskirjasto, viitattu 10.8.2012 Prednisolonin kemiallinen kaava on C21H28O5, moolimassa 360,444 g/mol ja CAS-numero 50-24-8. == Katso myös == *Prednisoni (dehydrokortisoni), C21H26O5 == Lähteet == == Aiheesta muualla == *Medicina.fi: Raimo K. Tuominen, Lisämunuaisen kuorikerroshormonit (pdf) *PubChem: Prednisolone *DrugBank: Prednisolone *Kyoto Encyclopedia of Genes and Genomes (KEGG): Prednisolone *ChemBlink: Prednisolone Luokka:Kortikosteroidit Luokka:Lääkkeet Luokka:Seulonnan keskeiset artikkelit Luokka:WHO:n tärkeimmät lääkkeet hy:Պրեդնիզոլոն
Fran Vázquez

Francisco Vázquez González (s. 1. toukokuuta 1983 Chantada, Galicia) on espanjalainen koripalloilija. Vázquez on voittanut urallaan muun muassa Mestarien liigan ja Euroliigan mestaruudet sekä Espanjan mestaruuksia. Hän on eniten heitontorjuntoja Espanjan pääsarjassa tehnyt pelaaja. == Ura == Orlando Magic varasi Vásquezin NBA:han 11. vuorolla vuoden 2005 varaustilaisuudessa. Vázquez ei kuitenkaan pelannut NBA:ssa vaan kotimaansa Liga ACB:ssä, jossa hän on pitänyt hallussaan sarjan historian heitontorjuntatilaston kärkipaikkaahttp://www.acb.com/redaccion.php?id=121904 . Vásquez voitti CB 1939 Canariasin pelaajana Mestarien liigan mestaruuden vuonna 2017. Kaudella 2009–2010 hän voitti Euroliigan FC Barcelonan joukkueessa. Vásquez on voittanut myös kolme Espanjan mestaruutta, neljä Espanjan cup-mestaruutta ja kolme Espanjan supercup-mestaruutta.EuroliigaLiga ACB Vázquez on edustanut myös Espanjan miesten maajoukkuetta. Hän sijoittui Espanjan mukana kuudenneksi vuoden 2010 MM-kilpailuissa ja neljänneksi vuoden 2005 EM-kilpailuissa. == Lähteet == * Profiili Liga ACB * Profiili Euroliiga === Viitteet === == Aiheesta muualla == * Profiili FIBA Archive * Fran Vasquez basketball profile eurobasket.com Luokka:Espanjalaiset koripalloilijat Luokka:Vuonna 1983 syntyneet Luokka:Elävät henkilöt
Cicinho (jalkapalloilija, 1986)

Alex Sandro Mendonça dos Santos eli Cicinho (s. 4. elokuuta 1986 Jundiaí, Brasilia) on brasilialainen jalkapalloilija. Hän edustaa Espanjan Segunda Divisiónissa pelaavaa Numanciaa ja on pelipaikaltaan oikea laitapuolustaja. == Aiheesta muualla == * Cicinhon esittely Sevillan kotisivustolla Luokka:Brasilialaiset jalkapalloilijat Luokka:Vuonna 1986 syntyneet Luokka:Elävät henkilöt
Peter Tatchell

Peter Tatchell (s. 1952 Melbourne) on australialaissyntyinen HLBT- oikeusaktivisti. Hän aloitti kampanjoinnin ihmisoikeuksien puolesta vuonna 1967, ja vuonna 1969, kun hän tiedosti homoseksuaalisuutensa, seksuaalivähemmistöjen oikeuksien merkitys alkoi kasvaa hänen toiminnassaan. Hän on myös muun muassa vastustanut apartheidia ja Vietnamin sotaa.Peter Tatchell – Official Biography Vuonna 1971 Tatchell muutti Lontooseen, jossa hänestä tuli Gay Liberation Frontin johtavia toimijoita. Vuonna 1990 Tatchell oli mukana perustamassa OutRage!-liikettä, joka vuonna 1994 julkisti kymmenen homojen oikeuksia vastustaneen Englannin kirkon piispan homoseksuaalisuuden. OutRage!:n kampanjointiin kuului myös seksuaalivähemmistöihin kuuluviksi arvioitujen parlamentaarikkojen painostaminen myöntämään seksuaalisuutensa. Yksi painostuskirjeen saaneista poliitikoista, James Kilfedder kuoli sydänkohtaukseen, ja lehdistössä kuolemalla nähtiin yhteys kirjeeseen.Chicago Tribune: Finger-pointing By Gays Upsets British Clerics, Lawmakers Liikkeellä oli lisäksi muun muassa "Consent at 14" -kampanja, jonka tavoitteena oli suojaikärajan alentaminen 14 ikävuoteen sekä homo- että heteroseksuaalisissa suhteissa. Tatchell on saanut ainoan tuomionsa Canterburyn arkkipiispan vuoden 1998 pääsiäissaarnan keskeyttämisestä. Toinen tuomio, joka liittyi Hizb al- Tahririn vuonna 1994 organisoiman joukkokokouksen protestointiin, kumottiin. Hän on yrittänyt toistuvasti Zimbabwen presidentin Robert Mugaben kansalaispidätystä. Vuonna 2007 hänet pahoinpideltiin Moskovassa yritetyn pride-kulkueen yhteydessä; hän kärsi aivojen ja silmien vaurioita. Vuonna 2010 Tatchell koordinoi Equal Love -kampanjan tavoitteenaan avioliiton mahdollistaminen homopareille ja rekisteröidyn parisuhteen mahdollistaminen heteropareille. Tatchell on myös ollut ehdokkaana vaaleissa. Hän kuuluu nykyisin vihreän puolueen vasemmistosiipeen. == Lähteet == == Aiheesta muualla == Luokka:Australialaiset henkilöt Luokka:Brittiläiset henkilöt Luokka:Seksuaali- ja sukupuolivähemmistöjen oikeuksia ajaneet aktivistit Luokka:Vuonna 1952 syntyneet Luokka:Elävät henkilöt
Rodolfo Francisco Bobadilla Mata

Rodolfo Francisco Bobadilla Mata (16. lokakuuta 1932 Guatemala – 13. huhtikuuta 2019Bishop Rodolfo Francisco Bobadilla Mata ) oli guatemalalainen roomalaiskatolinen piispa. == Elämäkerta == Bobadilla Matasta tuli lasaristien jäsen 25. heinäkuuta 1949, ja hän sai pappisvihkimyksen 13. elokuuta 1958. Bobadilla Mata nimitettiin El Peténin apostoliseksi vikaariksi ja Lari Castellumin titulaaripiispaksi 15. toukokuuta 1987. Piispaksi vihkiminen seurasi 27. kesäkuuta. Pääkonsekraattorina toimi Oriano Quilici, jota avustivat Próspero Penados del Barrio ja Jorge Mario Avila del Aguila.Catholic-Hierarchy.org: Bishop Rodolfo Francisco Bobadilla Mata, C.M.Bishop Rodolfo Francisco Bobadilla Mata, C.M. Bobadilla Mata sai 28. syyskuuta 1996 nimityksen Huehuetenangon piispaksi, jona hän toimi, kunnes jäi eläkkeelle 14. toukokuuta 2012. == Lähteet == Luokka:Guatemalalaiset papit Luokka:Katoliset piispat Luokka:Vuonna 1932 syntyneet Luokka:Vuonna 2019 kuolleet
George Colligan

George Colligan (s. 29. joulukuuta 1969 Summit, New Jersey) on yhdysvaltalainen jazz-pianisti ja -säveltäjä. Hän aloitti yhteistyönsä laulaja Cassandra Wilsonn kanssa vuonna 2000. Lisäksi hän on soittanut muiden muassa Ravi Coltranen, Robin Eubanksin, David Gilmoren, Myron Waldenin ja Steve Wilsonin kanssa. Hänen omissa kokoonpanoissaan ovat olleet mukana esimerkiksi Mark Turner ja Kurt Rosenwinkel.AllMusic: George Colligan Colligan varttui enimmäkseen Marylandissa ja valitsi ensimmäiseksi soittimekseen trumpetin. Hän on soittanut myös rumpuja. Opiskellessaan klassista trumpettia Peabody Institutessa Colligan kiinnostui entistä enemmän jazzpianosta. Hän osallistui vuonna 1990 Banff-jazzworkshopiin Kanadassa. Hän työskenteli vuosia Marylandissa, mutta siirtyi sitten New Yorkiin. Hänen ensimmäinen albuminsa, Activism, julkaistiin vuonna 1996. == Lähteet == Luokka:Yhdysvaltalaiset jazzpianistit Luokka:Vuonna 1969 syntyneet Luokka:Elävät henkilöt
Gloria Coates

Gloria Coates (10. lokakuuta 1933 Wausau, Wisconsin – 19. elokuuta 2023 München, Saksa) oli yhdysvaltalainen säveltäjä. Hän aloitti säveltämisen varhaisella iällä ja voitti kansallisen sävellyskilpailun 14-vuotiaana. Hän opiskeli Louisianan osavaltionyliopistossa ja Columbian yliopistossa.André Chaudron's Contemporary Music Page: Gloria Coates - Biography. Coates asui Euroopassa vuodesta 1969. Hän työskenteli Saksassa ja omistautui ensisijaisesti sävellystyölleen. Hänen läpimurtonsa oli teoksen Music on Open Strings (1973) kantaesitys vuonna 1978. Hänen tuotantoonsa kuuluu muun muassa sinfonioita ja jousikvartettoja. Hän luennoi Harvardin yliopistossa. Coates katsoi saaneensa merkittäviä vaikutteita Aleksandr Tšerepninilta ja Otto Lueningilta.Naxos.com: Gloria Coates == Lähteet == Luokka:Yhdysvaltalaiset säveltäjät Luokka:Vuonna 1933 syntyneet Luokka:Vuonna 2023 kuolleet
César Daniel Fernández

César Daniel Fernández (s. 20. lokakuuta 1954 Buenos Aires) on argentiinalainen roomalaiskatolinen piispa. Hänet vihki papiksi Buenos Airesin arkkihiippakuntaan Juan Carlos Aramburu 14. marraskuuta 1980. Hänet nimitettiin Paranán arkkihiippakunnan vihkipiispaksi ja Caltadrian titulaaripiispaksi 20. syyskuuta 2007. Piispaksi vihkiminen seurasi 30. marraskuuta. Pääkonsekraattorina toimi Mario Luis Bautista Maulión, jota avustivat Eduardo Vicente Mirás ja Mario Aurelio Poli.Catholic-Hierarchy.org: Bishop César Daniel Fernández Fernández sai 25. elokuuta 2011 nimityksen Jujuyn apostoliseksi hallitsijaksi ja sitten 7. kesäkuuta 2012 sen piispaksi, jonka virkaan hänet asetettiin 6. elokuuta. == Lähteet == Luokka:Argentiinalaiset papit Luokka:Katoliset piispat Luokka:Vuonna 1954 syntyneet Luokka:Elävät henkilöt
Valekuristustauti

Valekuristustauti eli pseudokruppi (laryngitis acuta subglottica) on yleinen, erityisesti alle kouluikäisillä lapsilla esiintyvä kurkunpääntulehduksen muoto, jossa kurkunpää turpoaa voimakkaasti aiheuttaen tunnusomaisen haukkuvan yskän (kruppi) ja sisäänhengityksen vaikeutumista (inspiratorinen stridor).http://therapiafennica.fi/wiki/index.php?title=Kurkunp%C3%A4%C3%A4 Vakavissa tapauksissa hapen puute voi johtaa syanoosiin ja sekavuuteen. Yleensä virusperäinen tulehdus tulee usein yllättäen: lapsi menee terveenä nukkumaan ja herää yöllä sairaana. Pystyasento ja viileä ilma lievittää oireita. Tutkimusten mukaan ilman kostutuksella ei todennäköisesti ole oireita lievittävää vaikutusta. Jos lapsella on merkittävää hengenahdistusta, hänet on vietävä istuvassa asennossa sairaalahoitoon, jossa turvotusta voidaan helpottaa glukokortikoideilla (deksametasoni, prednisoloni) tai akuuteissa tapauksissa adrenaliinilla, joskin viimeksi mainitun vaikutus on vain väliaikainen. Varsinainen kuristustauti on vanha nimi kurkkumädälle (difteria), joka on paljon vakavampi bakteeriperäinen sairaus.http://www.saunalahti.fi/arnoldus/difteria.html ==Lähteet== Luokka:Hengityselinten sairaudet Luokka:Tulehdukset
Uralkali

Uralkali () on venäläinen lannoitteita valmistava suuryritys. Se on noin 20 prosentin osuudellaan maailman suurin potaskan eli kaliumkarbonaatin tuottaja. Yrityksellä on viisi kaivosta ja seitsemän käsittelylaitosta Bereznikin ja Solikamskin kaupungeissa Permin aluepiirissä. thumb|left|230px|Uralkalin Solikamskin kaivoksen jätevuoria Vuonna 2011 Uralkali kasvoi maailman suurimmaksi potaskantuottajaksi, kun toinen suurtuottaja Silvinit liitettiin siihen. Vuonna 2012 yritys työllisti noin 12 500 henkeä. Yhtiön päätoimipiste sijaitsee Bereznikissa. Yhtiön osake noteerataan sekä Lontoon pörssissä (LSE), että Moskovan arvopaperipörssissä (MICEX-RTS). Kesä-syyskuussa yhtiön osakkeen painoarvo oli venäläispörssien yleisindekseissä suuri: MICEXin yleisindeksissä neljänneksi suurin (runsas 7%) ja RTS:n yleisindeksissä viidenneksi suurin (runsas 6%). Talousjulkaisu Forbes luokitteli yhtiön kevään 2012 listallaan kuitenkin vasta Venäjän 22. suurimmaksi julkisesti noteeratuksi yritykseksi. ==Lähteet== ==Aiheesta muualla== *Uralkalin kotisivut (uralkali.com) , Luokka:Venäläiset kaivosyhtiöt Luokka:Venäläiset teollisuusyritykset luokka:MSCI Russia Index Luokka:Venäläiset pörssiyhtiöt Luokka:Permin aluepiiri
Kerokivisammal

Kerokivisammal (Grimmia reflexidens) on kivisammaliin kuuluva lehtisammallaji. Sitä esiintyy vuoristoissa ja arktisilla alueilla Euroopassa, Amerikassa, Aasiassa, Australiassa ja Antarktiksella. Skandinaviassa sitä esiintyy Norjassa, Ruotsissa, Suomessa ja Islannissa. Suomessa kerokivisammal on harvinainen tunturilaji Peräpohjolassa, Enontekiön ja Inarin Lapissa. Se kasvaa tunturipaljakan kivillä ja kallioilla yleensä lumenviipymien sulamispurojen lähellä. == Lähteet == * * * Ulvinen, Tauno & Syrjänen, Kimmo: Suomen sammalten levinneisyys eliömaakunnissa 2 === Viitteet === Luokka:Kivisammalet (heimo) Luokka:Etelämantereen kasvisto
Taloushallinnon ammattilaiset

Taloushallinnon ammattilaiset ry, aikaisemmalta nimeltään Tilitoimihenkilöt ry, eli TITO on vuonna 1985 perustettu tilitoimistoissa työskentelevien oma ammattiyhdistys. Se toimii perintä-, tili- ja talouskonsultointi- sekä tilintarkastus- ja kirjanpitotoimistojen palveluksessa olevien toimihenkilöiden ammattijärjestönä. Taloushallinnon ammattilaiset on puoluepoliittisesti sitoutumaton ja kuuluu Erityisalojen Toimihenkilöliitto ERTOon ja sitä kautta toimihenkilökeskusjärjestö STTK:hon. == Jäsenyys == Taloushallinnon ammattilaisten jäseniksi liitytään Erityisalojen Toimihenkilöliitto ERTOn kautta. Yhdistyksen jäsenet kuuluvat halutessaan myös Erityisalojen Toimihenkilöiden Työttömyyskassaan. Jäsenien käytössä ovat toimihenkilöliitto ERTOn palvelut, esimerkiksi maksuton lakimies- ja oikeusapu. ERTOlla ja Taloushallinnon ammattilaisilla on myös tarjottavanaan paljon jäsenetuja. Taloushallinnon ammattilaiset järjestää jäsenilleen koulutus-, esitelmä- ja neuvottelutilaisuuksia sekä edistää jäsentensä ammatillista jatko- ja täydennyskoulutusta. Lisäksi yhdistys edistää jäsentensä alueellista yhteistoimintaa. Taloushallinnon ammattilaisten jäseneksi voivat liittyä kirjanpitäjät, laskenta-assistentit, veroneuvojat, palkanlaskijat, toimistovirkailijat, reskontranhoitajat, atk-tallentajat, tradenomit, merkonomit tai muun laskenta-alan koulutuksen saaneet. == Edunvalvonta == Taloushallinnon ammattilaiset ajaa jäsentensä ammatillisia, oikeudellisia, sosiaalisia ja taloudellisia etuja. Se tekee esityksiä ja aloitteita, antaa lausuntoja jäsentensä palkkauksen, oikeudellisen, sosiaalisen tai ammatillisen aseman parantamiseksi sekä valvoo jäsenistöä koskevien sopimusten ja työelämään liittyvien lakien noudattamista. == Organisaatio == Taloushallinnon ammattilaiset ry:n hallitukseen kuuluu puheenjohtajan lisäksi 6-8 varsinaista jäsentä sekä henkilökohtaiset varajäsenet puheenjohtajaa lukuun ottamatta. Hallituksen jäsenet toimivat myös ERTOn edustajistossa ja liittohallituksessa sekä muissa ERTOn toimielimissä. Syyskokouksessa valitaan hallituksen jäsenet ja päätetään tulevasta toiminnasta. == Lähteet == == Aiheesta muualla == * Taloushallinnon ammattilaiset * ERTO Luokka:STTK:n jäsenjärjestöt